Taškento vilajetas
Taškento vilajetas (uzb. Toshkent viloyati), kitaip Taškento sritis − Uzbekijos vilajetas, esantis šalies rytuose. Vilajeto centras − Taškentas (į sudėtį neįeina) Vilajeto plotas − 15 258 km². Taškento sritis Uzbekijos TSR buvo įkurta 1925 m., o 1926 m. panaikintos visos Uzbekijos sritys. Vietoj Taškento srities įkurta Taškento apygarda. 1930 m. buvo panaikintos ir apygardos. 1938 m. sausio 15 d. vėl įkurta Taškento sritis. Vėliau Taškento sritis imta vadinti vilajetu.